Jenang Kudus iku jajanan sajinis dhodhol garut khas kutha Kudus, Jawa Tengah Indonésia. Jenang Kudus misuwur dadi jajanan olèh-olèh saka Kudus. Jenang iki racaké didol wujud irisan cilik-cilik lan dibungkus banjur dilebokaké ing wadhah kerdus. Ing Kudus, ana atusan indhustri omahan sing gawé jenang Kudus. Rasa Jenang Kudus warna-warna, ana sing legi, ana wijèné utawa ana klapané.